**ELŐTERJESZTÉS**

**A KÉPVISELŐ-TESTÜLET**

**2020. október 5-i rendes ülésére**

**Előterjesztés**

**Egyesületek, alapítványok, társadalmi szervezetek**

**támogatásának kérdéséről**

A napirendet tárgyaló ülés dátuma: 2020.10.05.

A napirendet tárgyaló ülés: Pénzügyi Bizottság, Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat, rendelet elfogadásához

szükséges többség típusát: egyszerű / minősített

A szavazás módja: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**: A helyi civil szervezetek részére nyújtható önkormányzati támogatásokról szóló 9/2017.(IV.4.) Ör. számú. rendelete (a továbbiakban Rendelete) szabályozza

**3.Költségkihatások és egyéb szükséges feltételeket, illetve megteremtésük javasolt forrásai:**

A mindenkori költségvetés tartalmazza

**4. Tényállás bemutatása:**

A helyi civil szervezetek részére nyújtható önkormányzati támogatások formáját és eljárásrendjét a 9/2017.(IV.4.) Ör. számú. rendelet (a továbbiakban Rendelete) szabályozza.

A képviselő-testület 2020.évben 27/ 2020. (II.24.) önkormányzati határozatával döntött arról, hogy pályázatot ír ki a helyi civil szervezetek pénzbeni támogatására. A pályázati felhívásban megjelölt határidőig 9 pályázó nyújtott be pályázatot.

A pandémiás helyzet okán - a Telki Polgárőrség támogatási kérelmén kívül - a többi nyolc pályázat esetében a képviselő-testület úgy döntött, hogy mivel a járvány miatt elrendelt kormányzati intézkedések következtében az önkormányzat a korábbinál nehezebb pénzügyi helyzetbe került, ami jelentősen szűkíti a képviselő-testület lehetőségeit, ezért a támogatások kérdéséről az őszi adóbevételek teljesülésének ismeretében, az akkori pénzügyi helyzet ismeretében tud dönteni.

A szeptemberi adóbefizetési időszak lezárult, a befolyt adóbevételek ismertek az önkormányzat előtt.

Úgy gondoljuk, hogy a képviselő-testületnek elvi szinten kell döntést hoznia arról, hogy 2020.évben végleg elveti a támogatások biztosítását vagy biztosít rá forrásokat.

Tekintettel arra, hogy a járványügyi helyzet miatt valószínűleg a pályázatokat benyújtó civil szervezetek sem tudtak a korábbi működési rend szerint működni és megvalósítani a programjaikat, így mindenképpen szükségesnek tartjuk a pályázókat nyilatkoztatni arról, hogy a pályázati anyagban szereplő pályázati programot megvalósítását változatlan formában fenn tartják-e vagy azt csökkentett programot valósítanak meg 2020.évben.

Ezen nyilatkozatok ismeretében tartom érdemben tárgyalhatónak a konkrét pályázati kérelmeket. A tavaszi időszakban benyújtott pályázatok 6.300.000.- összegű támogatási igényről szólnak.

Telki, 2020. október 1.

 Deltai Károly

 polgármester

**Határozati javaslat**

**Telki község Önkormányzat**

**Képviselő-testülete**

**/2020. (X. .) Önkormányzati határozata**

**Egyesületek, alapítványok, társadalmi szervezetek**

**támogatásának kérdéséről**

Telki község Önkormányzat Képviselő-testülete úgy határozott, hogy a helyi civil szervezet, egyesületek, alapítványok, társadalmi szervezetek 2020. évi támogatására vonatkozóan benyújtott pályázókat nyilatkozattételre hívja fel a benyújtott pályázati program megvalósításáról.

**Felelős:** Polgármester

**Határidő:** 2020.október 15.